section_heading: Povijest
paragraph_text: Kalabriju su prva naselila italska plemena koja su govorila oskičkim jezikom. Među njima su bili i Entori. Prema Italima je kasnije nazvan čitav poluotok. U vremenu Velike Grčke u Kalabriji nastaju brojne i utjecajne grčke kolonije, koje tijekom 3. st. pr. Kr. postupne prelaze pod vlast Rima. Tijekom 3. st. pr. Kr. osečka plemena među kojima i Bruti privremeno osvajaju neke grčke kolonije te osnivaju vlastite gradove, uključujući i glavni grad Cosenza (Cosentia).